Actorul Florin Piersic este ”într-o evaluare complexă legată de procesul infecţios” încă de la internarea în Institutul ”Matei Balş” din Bucureşti, au anunţat, miercuri, oficialii unităţii medicale. Aceştia precizează că starea pacientului este stabilă în acest moment, dar nu se pronunţă asupra evoluţiei, dată fiind vârsta şi comorbidităţile.
„Maestru Florin Piersic doreste sa transmita ganduri bune pentru toti admiratorii dumnealui si sa ii asigure ca „este pe maini bune”. Începand din momentul internarii, 07 MAI ora 22:30, D-nul Florin Piersic se afla intr-o evaluare complexa legata de procesul infectios, care presupune abordare multidisciplinara(ortopedica, cardiologica).
Este stabil la acest moment si se afla sub stricta supraveghere medicala. Nu putem face afirmații privitoare le evoluție, ținând cont de vârstă și de comorbiditati. Vom revenii cu detalii ulterior”, au transmis reprezentanții spitalului Matei Balș miercuri.
Florin Piersic a fost transferat, marţi seară, de la Cluj-Napoca la Bucureşti, cu un avion SMURD.
Actorul, în vârstă de 88 de ani, a fost operat la genunchi la Spitalul Militar Cluj-Napoca, ulterior fiind transferat la Institutul Inimii din Cluj-Napoca.
Actorul a fost operat după ce i s-a făcut rău la finalul unui spectacol, iar medicii au constatat că avea o infecţie la un genunchi, infecţie care se pare că s-a extins.